
Notat




Felles gjennomføring av arbeidsmiljøkartlegging (ARK) – Mandat for arbeidsutvalg

Bakgrunn og formål
UiO vil høsten 2022 inngå en langsiktig avtale om gjennomføring av arbeidsmiljøkartlegginger ved hele UiO, med en frekvens på hvert tredje år. Dette skal bl.a. bidra til et mer systematisk og kontinuerlig arbeid med det psykososiale arbeidsmiljøet, økonomiske besparelser og et bedre statistikkgrunnlag for UiO samlet.
For å få til en god overgang fra lokal sekvensiell gjennomføring til en modell for felles gjennomføring er det besluttet at det skal nedsettes et arbeidsutvalg. 
Arbeidsutvalget har hatt sitt første møte 2.11.22 og har gjennomgått mandat, organisering og forslag til tidsplan.

Arbeidsutvalgets mandat
Arbeidsutvalget gis i mandat å utarbeide en helhetlig plan for gjennomføring av ARK ved hele UiO samlet. Planen vil i stor grad følge hovedlinjene til de prosjektene som har vært nedsatt i forbindelse med lokale sekvensielle gjennomføringer.
Arbeidsutvalget skal i sitt arbeid sørge for at planlegging, gjennomføring og koordinering av felles arbeidsmiljøkartlegginger skjer på en best mulig måte for hele organisasjonen. Dette innebærer bl.a. å:
· Utarbeide en tidsplan, med tilhørende kommunikasjonsplan
· Kartlegge dagens situasjon
· Innhente erfaringer internt og eksternt
· Gjennomføre risikovurdering (utfordringer som må i hensyntas)
· Definere ressursbehov lokalt og sentralt og etablere en fast struktur for ARK-gjennomføringer. Dette inkluderer også opplæringsbehov.
Arbeidsutvalget vil bygge sitt arbeid på:
· eksisterende planer, rutiner og retningslinjer for ARK-gjennomføringer
· erfaringer fra lokale gjennomføringer
· erfaringer fra andre universiteter som vært gjennom samme prosess
Gruppen leverer til Organisasjon- og personalavdeling ved direktør som tar det videre i linjen, og til universitetsledelsen, dekanene og fakultetsdirektørene.
Arbeidet og planen vil gjennom hele prosessen forankres i AMU, og de ansatte vil bli informert/involvert underveis (jf. kommunikasjonsplan). 

Arbeidsutvalgets sammensetning
Arbeidsutvalget er satt sammen av administrativt ansatte, med ulik kompetanse og erfaring, og fra ulike fakulteter/enheter. Vernetjenesten er representert ved hovedverneombud. Linn Grimstad-Nielsen (AOP) vil lede arbeidet.
Bakgrunnen for sammensetningen er at oppgavene som skal utføres er av administrativ karakter. 
	Enhet
	Navn
	Stilling

	OPA
	Linn Grimstad-Nielsen 
	Seniorrådgiver

	OPA
	Silje Andresen Norum
	Rådgiver

	HVO
	Thomas Aulin
	Hovedverneombud (f.o.m.1.1.23)

	BHT
	Inger Kristine Mollø-Christensen
	Seniorrådgiver

	HF
	Tonje Olsen
	Rådgiver

	MN
	Kine Lundhagen Hesselroth
	HR-leder

	KHM
	Bente Follestad Bakken 
	HR-leder



AKS vil bli involvert i arbeidet, spesielt knyttet til arbeidet med informasjon og nettsider, men ressurs og behov er foreløpig ikke avklart.
Arbeidsutvalgets arbeidsform
Arbeidsutvalget vil ha møter ca. hver 14 dag i oppstartsperioden. Deretter tilpasses frekvensen etter behov. Mellom møtene vil utvalgsmedlemmene få tildelt ansvar/oppgaver i henhold til den planen som er laget. 
Arbeidsutvalget vil bestå fra opprettelse og frem til første felles ARK er gjennomført og evaluert. Da skal en fast struktur være opprettet (jf. arbeidsutvalgets mandat).
Arbeidsutvalgets vurderinger og forslag vil legges frem for AMU.
Arbeidsutvalget vil vurdere om det er behov for en eller flere referansegrupper underveis i arbeidet.

Tidspunkt for første gjennomføring av felles ARK-undersøkelse
Tre fakulteter/enheter har gjennomført ARK i 2022 og fire har gjennomført i 2021. For øvrige enheter er variasjonen stor (fra 2-8 år) når det gjelder tidspunkt for gjennomføring av forrige arbeidsmiljøundersøkelse.
Basert på erfaringer fra andre universiteter er et tidsperspektiv på ca. 1 år for planlegging og tilrettelegging av en felles undersøkelse et godt estimat.
Det er også viktig at tidspunktet for undersøkelsen ikke trekker for langt ut i tid, med tanke på at UiO som organisasjon er lovpålagt en systematisk kartlegging og oppfølging av arbeidsmiljøet. 
Høstsemesteret med studiestart er kort, slik at arbeidsutvalget anbefaler at undersøkelsen gjennomføres i løpet av første kvartal 2024, med oppfølging de påfølgende månedene.
Arbeidsutvalget foreslår derfor en tidsplan for planlegging og tilrettelegging for felles gjennomføring av ARK på ca. ett år, med første gjennomføring våren 2024. 


Vedlegg 1: Forslag til overordnet tidsplan

Vedlegg 1: Forslag til en overordnet tidsplan




Høst 2022


Vår 2023


Høst 2023


Vår 2024


Etablere arbeidsutvalg og mandat for arbeidet





Kartlegging av nå-situasjon og ønske-situasjon


Forberedelser (teknisk, organisatorisk, administrativt)


Forankring


Informasjon


Informasjon


Forankring


Opplæring ledere og ressurspersoner/koordinatorer/prosessledere


Oppfølging


Risikovurdering, tidsplan, kommunikasjonsplan, interessentanalyse


Inngå nødvendige avtaler, budsjettavklaringer


Videreføring av oppgaver startet H22


Høst 2024


Evaluering


Avvikling av arbeidsutvalg


Gjennomføring av første felles ARK


Informasjon


Forankring

